Diari Oficial de la Generalitat Valenciana


Sumari del DOGV 4443, del 19-02-2003 (2003/1575)

ORDE de 13 de desembre de 2002, de la Conselleria de Cultura i Educació, per la qual s'atribuïx la denominació específica de Les Dunes a l'Institut d'Educació Secundària núm.1 de Guardamar del Segura.
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4443

Data del DOGV
:   19-02-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/1575


Data del document
:   13-12-2002

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * Guardamar del Segura
    * centre d'ensenyament
    * ensenyament públic

ORDE de 13 de desembre de 2002, de la Conselleria de Cultura i Educació, per la qual s'atribuïx la denominació específica de Les Dunes a l'Institut d'Educació Secundària núm.1 de Guardamar del Segura. [2003/1575]
  
El Consell Escolar de l'Institut d'Educació Secundària núm.1 de Guardamar del Segura, en la sessió celebrada el 30 de maig de 2002, va aprovar sol·licitar per al mencionat centre la denominació específica de Les Dunes. Esta proposta va ser aprovada pel Consell Escolar Municipal, en sessió celebrada el dia 1 de juliol de 2002, i disposa de l'informe favorable de la Inspecció Educativa de la Direcció Territorial de Cultura i Educació d'Alacant.
  
Les Dunes és el nom que fa referència als profunds llaços que existixen entre la localitat de Guardamar del Segura i el característic ecosistema de dunes litorals que la circumden. Hi ha dades històriques que indiquen que la repoblació forestal de les dunes de Guardamar va ser una de les primeres experiències que es van realitzar a l'inici del segle XX per a fixar i anul·lar la mobilitat dunar.
  
L'article 13 de la Llei Orgànica 8/1985, de 3 de juliol, reguladora del Dret a l'Educació, establix que tots els centres tindran una denominació específica. L'article 3.2 del Decret 234/1997, de 2 de setembre, de Govern Valencià, pel qual s'aprova el Reglament Orgànic i Funcional dels Instituts d'Educació Secundària (DOGV de 8 de setembre de 1997), establix que, creat l'institut, el consell escolar d'este podrà proposar-ne a la citada Conselleria la denominació específica, després de l'informe previ favorable del consell escolar municipal, o, si no n'hi ha, del ple de l'ajuntament corresponent.
  
En virtut d'això i fent ús de les facultats que em conferix l'article 35 de la Llei 5/1983, de 30 de desembre, de Govern Valencià,
  
ORDENE
  
Concedir la denominació específica Les Dunes a l'Institut d'Educació Secundària núm.1 de Guardamar del Segura, codi 10158925.
  
DISPOSICIÓ ADDICIONAL ÚNICA
  
Esta disposició s'inscriurà en el Registre de Centres Docents de la Comunitat Valenciana.
  
DISPOSICIÓ FINAL
  
La present orde entrarà en vigor el mateix dia de la seua publicació en el Diari Oficial de la Generalitat Valenciana.
  
D'acord amb els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciósa Administrativa, contra la present orde, que posa fi a la via administrativa, es podrà interposar potestativament recurs de reposició o plantejar directament recurs contenciós administratiu en els terminis i davant els òrgans indicats a continuació:
  
a) El recurs de reposició davant el conseller de Cultura i Educació en el termini d'un mes des de l'endemà de la publicació.
  
b) El recurs contenciós administratiu davant el Tribunal Superior de Justícia de la Comunitat Valenciana en el termini de dos mesos des de l'endemà de la publicació.
  
València, 13 de desembre de 2002
  
El conseller de Cultura i Educació
  
MANUEL TARANCÓN FANDOS